ΓΡΑΠΤΗ ΕΡΩΤΗΣΗ E-2433/99

υποβολή: Ilda Figueiredo (GUE/NGL) προς την Επιτροπή

(16 Δεκεμβρίου 1999)

Θέμα: Η αναμόρφωση του τομέα της μπανάνας και η ειδική ομάδα του ΠΟΕ

Κατά τη διάρκεια του Συμβουλίου Γεωργίας της 15ης παρελθόντος Νοεμβρίου, η Επιτροπήπέβαλε μία πρόταση αναμόρφωσης του τελωνειακού καθεστώτος που εφαρμόζεται στον τομέα της μπανάνας. Η εν λόγω πρόταση στοχεύει στην κατάργηση των εισαγωγικών ποσοστώσεων και στην αναμόρφωση του καθεστώτος, το οποίο θα στηρίζεται αποκλειστικά στα τελωνειακά δικαιώματα από 1ης Ιανουαρίου 2000, με σκοπό να ευθυγραμμιστεί το καθεστώς της μπανάνας με τους κανόνες του ΠΟΕ, σε ανταπόκριση των επικρίσεων από τις Ηνωμένες Πολιτείες και τις πολυεθνικές εξαγωγικές της ζώνης του «μπανανοδολαρίου».

Θα μπορούσε άραγε η Επιτροπή να αναφέρει: Αν έχει άραγε μεριμνήσει για την εκπόνηση μελέτης όσον αφορά τον αντίκτυπο της εν λόγω αναμόρφωσης για τους παραγωγούς της Κοινότητας, λαμβάνονταςπόψη ιδίως την αυτόματη μετάβαση σε ένα καθεστώς που βασίζεται αποκλειστικά στα τελωνειακά δικαιώματα (τα οποία θα μπορούσαν να μειωθούν στα πλαίσια των διαπραγματεύσεων του κύκλου της χιλιετίας και του ΠΟΕ); Σε καταφατική περίπτωση, ποια ήταν τα κυριότερα συμπεράσματα αυτής της μελέτης:

Σε περίπτωση που προκύψει ζημία για τους παραγωγούς της Κοινότητας, ποια μέτρα σκοπεύει άραγε να λάβει η Επιτροπή για να τους αποζημιώσει, να εγγυηθεί τη στήριξή της στον τομέα και να διασφαλίσει το μέλλον του;

Αν έχει άραγε εκπονήσει μελέτη όσον αφορά τον αντίκτυπο της εν λόγω αναμόρφωσης για τους παραγωγούς ΑΚΕ. λαμβάνονταςπόψη ιδίως την αυτόματη μετάβαση σε ένα καθεστώς που στηρίζεται αποκλειστικά στα τελωνειακά δικαιώματα;

Ποια μέτρα σκοπεύει να προτείνει, σε επίπεδο πολιτικής συνεργασίας και κοινοτικού προϋπολογισμού, για την αντιστάθμιση των ζημιών που θαποστούν οι παραγωγοί ΑΚΕ;

Απάντηση του κ. Fischler εξ ονόματος της Επιτροπής

(14 Ιανουαρίου 2000)

Η απόφαση της ειδικής ομάδας του Παγκοσμίου Οργανισμού Εμπορίου (ΠΟΕ), δεν αμφισβήτησε το κοινοτικό καθεστώς αντισταθμιστικής ενίσχυσης για την απώλεια εσόδων από την εμπορία στον τομέα της μπανάνας που εφαρμόζεται από τον κανονισμό (ΕΚ) αριθ. 1858/93 της Επιτροπής, της 9ης Ιουλίου 1993, για τον καθορισμό των λεπτομερειών εφαρμογής του κανονισμού (ΕΟΚ) αριθ. 404/93 του Συμβουλίου, όσον αφορά το καθεστώς αντισταθμιστικής ενίσχυσης για την απώλεια εσόδων από την εμπορία στον τομέα της μπανάνας(1).

Η Επιτροπή θεωρεί ότι η στήριξη στους κοινοτικούς παραγωγούς διασφαλίζεται από το ισχύον σύστημα αντισταθμιστικής ενίσχυσης, το ποσό του οποίου, που καθορίζεται ανά περίοδο εμπορίας, αντιστοιχεί στη διαφορά μεταξύ του ποσού των κατάποκοπή εσόδων αναφοράς το οποίο είχε αυξηθεί κατά 5 % το 1998 και μέχρι 8 Ιουλίου 1999 και των μέσων τιμών, που επιτεύχθησαν κατά το έτος εμπορίας της μπανάνας. Το εν λόγω σύστημα διασφαλίζει κατά συνέπεια, τη διάθεση της κοινοτικής παραγωγής στην αγορά μέσω μιας συνολικής αντιστάθμισης οιαδήποτε και αν είναι η εξέλιξη των τιμών στην κοινοτική αγορά. Η αποτελεσματικότητα του εν λόγω μηχανισμού επιβεβαιώθηκε κατά τη διάρκεια του 1999, όταν οι τιμές της μπανάνας στην παγκόσμια αγορά,πέστησαν μια πολύ σημαντική πτώση και η αντισταθμιστική ενίσχυση επέτρεψε τη διάθεση όλης της κοινοτικής παραγωγής και τη διασφάλιση των εσόδων των παραγωγών.

Η Επιτροπή θεωρεί ότι η επίπτωση των προτεινόμενων τροποποιήσεων στο επίπεδο της παραγωγής, θα απορροφηθεί από το καθεστώς της αντισταθμιστικής ενίσχυσης.

Η πρόταση πουποβλήθηκε από την Επιτροπή συνοδεύεται από δημοσιονομικό δελτίο. Η πρόβλεψη της δημοσιονομικής επίπτωσης της πρότασηςπολογίσθηκε σε αύξηση των δαπανών κατά 77 εκατ. και σε αύξηση των εσόδων κατά 30 εκατ.. Στο στάδιο αυτό, η δημοσιονομική επίπτωση της εφαρμογής ενός αποκλειστικού δασμολογικού συστήματος, δεν μπορεί ναπολογισθεί.

Όσον αφορά τους παραγωγούς μπανάνας των χωρών της Αφρικής, της Καραϊβικής και του Ειρηνικού (ΑΚΕ), πρέπει ναπογραμμισθεί ότι ένα ειδικό σύστημα συνδρομής προς όφελος των παραδοσιακών προμηθευτών ΑΚΕ, είχε ήδη θεσπιστεί από τον κανονισμό (ΕΚ) αριθ. 856/99 του Συμβουλίου, της 22 Ιουλίου 1999 για τη θέσπιση ειδικού πλαισίου συνδρομής των παραδοσιακών προμηθευτών μπανάνας ΑΚΕ(2).

Όπως και να είναι, η Επιτροπή θα εκτιμήσει εάν η εν λόγω στήριξη, που έχει προταθεί ως απάντηση στην προηγούμενη τροποποίηση της κοινής οργάνωσης αγοράς, θα είναι επαρκής ώστε να βοηθήσει τους παραδοσιακούς προμηθευτές μπανάνας ΑΚΕ να διατηρήσουν τη θέση τους στην κοινοτική αγορά.

(1) ΕΕ L 170 της 13.7.1993.

(2) ΕΕ L 108 της 27.4.1999.